|  |
| --- |
| **СПОРТНО УЧИЛИЩЕ „СВ. КЛИМЕНТ ОХРИДСКИ ” - ГРАД ВРАЦА*** Враца, ул.* „ *Цар Обединител“ № 9,  092 626507, 092 627269*www.sportno-vratsa.com / e-mail: sportno\_uchiliste\_vr@abv.bg**УТВЪРДИЛ:****ДАНИЕЛА ВЕЛКОВА***Директор на Спортно училище „Св. Кл. Охридски“ - Враца***ПРАВИЛА** **ЗА ОРГАНИЗИРАНЕ И ПРОВЕЖДАНЕ НА** **ОБРАЗОВАТЕЛЕН ПРОЦЕС И ЗА РАБОТА ПРЕЗ УЧЕБНАТА 2020/2021 ГОДИНА** **В УСЛОВИЯТА НА COVID-19** **В СПОРТНО УЧИЛИЩЕ „СВ. КЛИМЕНТ ОХРИДСКИ“ - ВРАЦА****Раздел I** **Общи положения** 1. **Настоящите правила определят:** 1.1. реда и начина на организацията и провеждането на образователния процес и на работа през учебната 2020/2021 година в условията на COVOD-19 в Спортно училище "Св.Климент Охридски" –Враца. 1.2. мерките за ограничаване на рисковете от разпространение на вируса. 2. **Правилата се приемат с оглед осигуряване на:** 2.1. максимално безрискова среда при стартиране на присъствена организация и провеждане на образователния процес в дневна форма на обучение и класна система на организация за всички ученици, позволяваща намаляване рисковете от предаване на инфекция, включително чрез създаването на нагласи за здравно и социално отговорно поведение на децата като част от възпитателната функция на образованието; 2.2. готовност за превключване на обучение в електронна среда от разстояние (в т.ч. за отделни паралелки, цялото училище или всички училища в общината, областта или държавата) при указания от здравните власти и съобразно решенията на областните кризисни щабове за борба с COVID-19; 2.3. условия за непрекъснатост на обучението за учениците от рисковите групи; 2.4. допълнително (компенсаторно) обучение и подкрепа за учениците, пропуснали учебни занятия поради здравословни причини, в т. ч. и заради карантиниране; 2.5. положителен психоклимат на работа и учене и да редуцираме ситуациите на напрежение, стрес и дезинформация. 3. Правилата се отнасят за всички участници в образователния процес –ученици, педагогически и медицински специалисти и родители, които са обхванати пряко или косвено в дейностите по организиране и провеждане на образователния процес, както и за непедагогическия персонал. 4. Правилата са разработени съобразно вида на училището, сградния фонд, персонала, различните възрастови групи ученици и спецификата на учебните предмети. 5. В зависимост от епидемичната обстановка правилата могат да бъдат актуализирани и допълвани. **Раздел II** **Организация на средата** 6. За постигане на баланс между правото на опазване на здравето и правото на образование през учебната 2020/2021 година в училището се прилага стратегия на дистанция (невзаимодействие) между учениците от различните паралелки по класове като се определят критичните зони: А. Организация на учебните помещения. * Пропусквателен режим на училището – без задължителен термоскрининг при влизане в учебните часове.
* Използват се маски в общите закрити части на учебната сграда - преддверие, фоайета, стълбища, коридори, санитарни възли за всички ученици, учители, в т.ч. от външните за институцията лица. Задължително осигурени от родителите.
* Началото на учебните часове е от 7:30 часа.
* В училището е създадена организация в едносменен режим, с възможност за отделни класни стаи за паралелките от V до XII клас за осъществяване на обучението по различни учебни предмети.
* В класните стаи са осигурени средства за дезинфекция. Извършва се влажно почистване и дезинфекция на всички критични точки – подове в училище,бюра, чинове, маси, дръжки на врати, ключове за осветление преди началото и след приключване на смяната.
* Учебните стаи се проветряват по време на всяко междучасие, като се обръща специално внимание на кабинетите, учителската стая , в които повърхностите, мишките, клавиатурите се дезинфекцират във всяко междучасие.
* Във всички санитарни помещения и тоалетни в училищата е необходимо да се следи за изразходването и своевременното осигуряване на течен сапун или дезинфектанти, както и регулярно изхвърляне на боклука.
* Междучасията са по 10 минути, с междучасие 20 минути след 3 час. Поставени са указателни стрелки по коридорите.

7. Осигуряване на дистанция в класната стая между учител и ученици, както и между учениците, чрез: * Осигуряване на физическо разстояние между бюрото на учителя и първия ред чинове на учениците.
* При организиране и провеждане на занимания по интереси, свързани с колективни спортове, се прилагат актуалните указания на Министерството на здравеопазването за спазване на физическа дистанция.
* Максимално ограничаване наемането на външни лектори за извънкласни дейности, които може да се осигурят от учители в училището.

 8. Определяне на критични зони, изискващи осигуряване на дистанция между учениците от различни класове: коридори и стълбища, тоалетни и миялни, стол и бюфети, компютърни кабинети, входове , площадки на училищния двор и др. * Учениците от 5 до 8 клас влизат в училище през централния вход, а учениците от 9 до 12 клас през входа за стола.
* Храненето в стола е от 12 до 14 часа при спазване на правила контролирани от дежурен учител.
* Ограничаване на образуването на опашки от близкостоящи ученици в стола за хранене.
* Недопускане споделянето на храни и напитки от страна на учениците.

9. Осигуряване на дистанция (невзаимодействие) между учениците от различните паралелки по класове: * организация за еднопосочно придвижване в коридорите и по стълбите с подходяща маркировка, указваща посоката на придвижване;
* намаляване на ненужните предмети във фоайетата.
* движението по коридорите и стълбите става със защитна маска за лице/шлем при спазване на необходимата физическа дистанция, не по-малко от 1,5 метра.
* графикът за почистването и дезинфекцията на санитарните помещения да не съвпада с графика на междучасията;

 10. Спазване на дистанция в училищния двор:* Разделяне на двора и спортната площадка на зони за отделни паралелки с цел спазване задължителната дистанция.

 11. Ограничаване до необходимото на престоя на родители и другите посетители в двора на училището. 12. Комуникацията между педагогическите специалисти и родители се организира и осъществява в електронна среда (по телефон, електронна поща, платформи и др.), а при необходимост от пряка комуникация се спазват изискванията на физическа дистанция и носене на защитни маски или предпазен шлем; 13. Индивидуални консултации и срещи се провеждат по предварителна уговорка и при спазване на изискванията за физическа дистанция и носене на защитни маски или предпазен шлем;  14. Провеждане на ПС се организират в по-голямо помещение, което гарантира спазване на изискванията за физическа дистанция и задължително се използват защитни маски/предпазен шлем и др.15. Провеждането на регулярни родителски срещи, събрания на Обществения съвет се осъществява в електронна среда чрез използване на различни методи за провеждане на конферентна връзка по интернет.16. Ресурсните специалисти на РЦПППО –Враца , които осъществяват ресурсно подпомагане на ученици със СОП в Спортно училище се допускат в сградата на училището по утвърдения график, при строго спазване на изискванията за физическа дистанция и задължително се използват защитни маски/предпазен шлем и др.**Раздел III** **Мерки за ограничаване на рисковете от разпространение на COVID-19** 10. Всички участници в образователния процес следва да са подготвени за работа в новата обстановка и да носят отговорност за своето здраве, както и за здравето на околните, което изисква спазване на строга лична хигиена и при определени условия носене на защитни маски за лице/ предпазни шлемове. 11. По време на провеждане на образователния процес в училището се осъществяват засилени противоепидемични мерки в помещенията, в т.ч. дезинфекция, проветряване, пречистване на въздуха, както и недопускане на хора с прояви на симптоми на заболяване. 12. Носене на лични предпазни средства: 12.1. Задължително е носенето на защитна маска за лице/предпазен шлем за: а) всички ученици, учители, в т.ч. от външните за институцията лица в общите закрити пространства на учебната сграда/сгради: преддверие, фоайета, стълбища, коридори, санитарни възли, медицински кабинет, учителска стая, и столова (освен при хранене). б) учители, които преподават в повече от една паралелка носят защитна маска за лице/предпазен шлем в класните стаи. 12.2. Носенето на защитна маска за лице/шлем в класната стая, компютърни кабинети и други учебни помещения е по желание, от страна на учениците.12.3. Изисквания към носенето на защитна маска за лице: а) преди поставянето на маската ръцете се измиват със сапун и вода или се обтриват с дезинфектант за ръце на алкохолна основа; б) да покрива изцяло носа и устата; в) защитната маска се сваля отзад напред като се хванат връзките/ластиците ѝ и се избягва докосването на предната ѝ страна; г) след свалянето на маската ръцете незабавно се измиват със сапун и вода или се обтриват с дезинфектант за ръце; д) след свалянето на маската за еднократна употреба се изхвърля в кош за отпадъци и не се носи повторно; е) след свалянето на маската за многократна употреба се обработва чрез изпиране с гореща вода (термодезинфекция) и перилен препарат (детергент) при температура на водата 60-90°С за не по-малко от 20 минути или с хладка вода при температура по 60°С с препарати с дезинфекциращо действие (биоциди) с концентрация по указание на производителя; ж) сменя се веднага щом се навлажни. 12.4. Защитна маска за лице се осигурява, както следва: а) за ученици – от родителите им; б) за ученици, когато нямат , по уважителни причини – от училището; в) за учителите / защитен шлем/ – от училището. 13. Дезинфекция на повърхностите и проветряване: 13.1. Определяне на критични точки за задължителна ежедневна дезинфекция: подове на помещенията в сградата на училището, бюра, чинове, маси, дръжки на врати, прозорци, ключове за осветление, парапети, уреди, стационарни телефони, екрани, мивки, кранове и др. 13.2. Двукратно ежедневно дезинфекциране и влажно почистване на критичните точки като дезинфектантът, с който се почиства, следва да е разрешен от Министерството на здравеопазването и да постига ефективност при по-кратко време на въздействие (до 15 минути). 13.3. При наличие на потвърден случай на COVID-19 хигиенните и дезинфекционните дейности се увеличават, като в зависимост от обектите и броя на заболелите лица, варират от 4 пъти на ден до дезинфекция на всеки час, като се почистват и дезинфектират повърхности, влезли в контакт със заболялото/заболелите лице/лица. 13.4. Начин на приложение на дезинфектантите за: а) малки повърхности (дръжки, бутони, ключове, кранове на мивки, клавиатури, бюра, столове и др.) е препоръчително използването на готови за употреба дезинфектанти под формата на спрей, с който се обтриват с чиста кърпа, напоена с дезинфектанта, или директно се напръскват повърхностите, а може да се използват и дезинфекциращи мокри кърпи, които след употреба се изхвърлят съгласно указанията на производителя; б) големи повърхности (подове, работни плотове, работни маси, умивалници, тоалетни и др.) е препоръчително използването на дезинфектанти под формата на концентрат, от който непосредствено преди употреба се изготвя работен разтвор съгласно указанията на производителя (или в готова форма за употреба) като стриктно се спазват специфичните изисквания за проветряване, последващо изтриване или изплакване на повърхностите с питейна вода, времето на достъп на хора до третираните повърхности. 13.5. Във всички санитарни помещения и тоалетни в училището е необходимо да се следи за изразходването и своевременното осигуряване на течен сапун или дезинфектанти, еднократни салфетки за подсушаване на ръцете, тоалетна хартия, както и регулярно изхвърляне на боклука. 13.6. Училищните помещения се проветряват по време на всяко междучасие, като се обръща специално внимание на кабинетите, учителската стая, физкултурния салон, лабораториите, работилниците, в които повърхностите, мишките, клавиатурите и инструментите се дезинфекцират във всяко междучасие. 14. Създаването на условия за спазване на лична хигиена изисква: 14.1. Осигуряване на течаща топла вода и сапун във всяко санитарно помещение, както и в тоалетните за всички ученици и работещи в училището. 14.2. Поставяне на автоматични дозатори за дезинфектант за ръце на входа на училището, в учителската стая и в коридорите, а при възможност – и в класните стаи, лабораториите и работилниците, физкултурен и музикален салон, студия и др., като тяхната употреба следва да е контролирана .14.3. Създаване на навици за миене на ръцете с течен сапун и топла вода след посещение на тоалетната, преди хранене, след отдих на открито, при кихане и кашляне. 14.4. Ръцете се мият 20 секунди с вода и сапун винаги: а) когато са видимо замърсени; б) след кихане или кашляне; в) преди, по време на и след приготвяне на храна; г) преди хранене; д) след употреба на споделени предмети; е) преди излизането от санитарно-хигиенни помещения и след ползване на тоалетна; ж) след обработване на боклук; з) при досег с животни, вкл. домашни любимци; и) след посещение при болен. 14.5. При невъзможност да измиване се използва дезинфектант за ръце с вирусоцидно или частично/ограничено вирусоцидно действие за обтриване на сухи ръце с продължителност, съгласно указанията на производителя, като се обръща специално внимание на палците, между пръстите, върховете на пръстите, гърба на дланите и ръцете се оставят да изсъхнат. 14.6. Правилно използване на дезинфектант за ръце, който се нанася върху чисти ръце. 14.7. Елиминиране на вредни навици, свързани с докосване на лицето, носа, устата и очите. **Раздел IV** **Задължения на директора** 16. Директорът на училището: 16.1 Със своя заповед: а) определя лице, отговорно за организацията и спазването на настоящите правила и мерки б) разпределя отговорностите на педагогическите специалисти и на непедагогическия персонал и график за работа им, който ежеседмично се актуализира; в) определя учителите от училището, които биха могли да се включат в реализацията на дистанционна форма на обучение и/или да предоставят обучение и/или консултации в електронна среда от разстояние, ако разполагат с техническа и технологична възможност, имат необходимите умения, позволява го нормативът им, попадат в рискова група и имат желание; г) утвърждава графици за началото на учебния ден, за почивките между часовете, за почистване и дезинфекция на различните помещения, за дежурство на входа, в коридорите, стол/бюфет и др. 16.2. Създава организация за: а) извършване на хигиенни и дезинфекционни дейности, като съвместно с медицинското лице изготвя протокол за почистване и дезинфекция, които не се извършват в присъствието на ученици; б) запознаването на учениците, персонала и посетители със здравните изисквания, с инструкциите за начина на ползване на съответните дезинфектанти, правилното приготвяне на дезинфекционни разтвори (ако не са готови за употреба); в) бърза и лесна комуникация с родителите, в която може бързо да ги информира за правилата за работа; г) поставянето на общодостъпно и видно място (преддверия, фоайета, коридори, класни стаи, тоалетни, умивалници и др.) на информационни материали ( постери, плакати и др.) за правилна хигиена и начин за миене на ръцете и за носенето на маска за лице, за спазването на физическа дистанция. 16.3. Чрез класните ръководители на паралелките организира разяснителни информационни кампании за родителите, като участници в образователния процес, както и изпращане на електронни съобщения до родителите чрез електронния дневник, електронни приложения и/или електронна поща. 16.4. Подава към РУО информация за учителите от училището, които биха могли да се включат в реализацията на дистанционна форма на обучение, които разполагат с техническа и технологична възможност, имат необходимите умения, позволява го нормативът им, попадат в рискова група и имат желание. **Раздел V** **Задължения на педагогическите специалисти и на медицинското лице** 17. Педагогическите специалисти и медицинското лице са длъжни да се запознаят срещу подпис с настоящите правила и да ги спазват стриктно. 18. Педагогическите специалисти, медицинските специалисти и непедагогическия персонал измиват ръцете си, дезинфекцират се и поставят необходимите предпазни средства (маска/шлем) веднага след влизане в институцията и дават личен пример на учениците. 19. В началото на занятията педагогическите специалисти инструктират учениците, съобразено възрастовите им особености, за спазване на изискванията за лична хигиена като провеждат периодични разговори/беседи в рамките на 5-10 минути за правилата, личната отговорност и живота на всеки един от нас в условията на епидемия от COVID-19. Разговорът има за цел най-вече да напомни на учениците за спазване и съблюдаване на правилата за лична хигиена и физическа дистанция и за възпитание на отговорно поведение към себе си и към останалите. 20. Класните ръководители на паралелките: 20.1. Организират информационни кампании за родителите с цел разясняване на: а) настоящите правила с необходимите пояснения и аргументация за постигане на необходимата увереност и спокойствие от страна на родителите; б) конкретните условия, при които ученик може да се обучава в различна от дневната форма, в т.ч. запознаването им със списъци със заболявания, при които ученик и/или негов родител/настойник попада в рискова група. 20.2. Организират изпращане на електронни съобщения до родителите чрез електронния дневник, електронни приложения и/или електронна поща за: а) създадената организацията, предприетите мерки и за правилата, които следва да се спазват в училището – по-късно от - работни дни след началото на учебната година; б) епидемичната ситуация в училището – регулярно, веднъж седмично с цел поддържане на добър психоклимат и намаляване на ситуациите на стрес и напрежение, както и елиминиране на възможностите за дезинформация (получаване на подвеждаща и/или непотвърдена информация); в) обобщават и предава на директора и/или на медицинското лице събраната от родителите (по служебен път) здравна информация за всеки ученик г) при наличие на болен ученик, учител или служител или промяна в някоя от мерките и правилата в училището – извънредно, но не по-късно от - работен ден след потвърждаването на заболяване, като информацията включва: броя на заболелите, от кои класове, респ. с кои класове работят, ако са учители, мерките, които са предприети и предстои да се приемат, необходимостта и сроковете за превключване на обучение в електронна среда и за възстановяване на присъствения учебен процес; д) провеждат консултации с родителите предимно в електронна среда, а при необходимост от пряк контакт при спазване на изискванията за физическа дистанция от 1,5 м. разстояние и със защитна маска.  **Раздел VI** **Задължения на лицата, които отговарят за хигиената в сградата на училището** 25. Лицата, които отговарят за хигиената в сградата на училището: 25.1. Проветряват всички помещения често за поне 10 мин – сутрин, преди пристигане на учениците, по време на излизане в междучасия, при почистване на помещенията и в края на работния ден. 25.2. Извършват дезинфекция на помещенията двукратно: преди началото и след приключване на смяната, а при наличие на потвърден случай на COVID-19 хигиенните и дезинфекционните мероприятия трябва да се увеличат, като в зависимост от обектите варират от 4 пъти на ден до дезинфекция на всеки час. 25.3. Почистват тоалетните с почистващи препарати и ги дезинфекцират поне след всяко междучасие. 25.4. Почистват и дезинфекцират чинове/маси, столове и други повърхности и точки за контакт не по-малко от - пъти дневно. 25.5. Изпразват кошчетата за боклук не по-малко от - пъти дневно, след което ги измиват и дезинфекцират. 25.6. Ползват дезинфектанти, които са включени в Регистъра на биоцидите, за които има издадено разрешение за предоставяне на пазара по реда на Закона за защита от вредното въздействие на химичните вещество и смеси, публикуван на електронната страница на Министерството на здравеопазването. **Раздел VII** **Задължения на родителите** 26. Родителите на учениците са длъжни да декларират обстоятелството, че не им е известно детето им да е било в контакт със заразно болни, няма признаци на заразна болест или положителен резултат за COVID-19, както и че не е поставено под карантина за COVID-19. В декларацията посочват, че са запознати и солидарно отговорни за спазването на правилата на работа в институцията. 27. Родителите се задължават: а) да не водят детето си в институцията, ако забележат признаци на заболяване и/или повишена телесна температура; б) да подкрепят усилията на институцията за спазване на правила, хигиена и психично здраве на детето им; в) да не водят детето си в институцията, ако забележат признаци на заболяване и/или измерят температура по-висока от 37,3 градуса; г) да организират незабавното вземане на детето си в случаите, когато бъдат уведомени, че то проявява признаци на заболяване; д) да придружават детето си само до институцията, без да влизат в двора и в сградата, освен ако не бъдат помолени за това, но в този случай стриктно спазват изискванията за хигиена на ръцете, дихателен етикет и физическа дистанция; е) осигуряват поне два броя маски, в случай че носенето на маска е както по желание на ученика, така и по препоръка на лекуващия/личния му лекар, а също и за носене в общите закрити части на училището. *Правилата са разработени в изпълнение на:* 1. Насоките за работа на системата на училищното образование през учебната 2020/2021 година в условията на COVID-19.   |